b'\n_START_ARTICLE_\nKairon oopperatalo\n_START_PARAGRAPH_\nKairon oopperatalo on osa Kansallista kulttuurikeskusta, joka on Kairon t\xc3\xa4rkein esiintyv\xc3\xa4n taiteen esityspaikka. Egyptin parhaimmat musiikin esiintyj\xc3\xa4ryhm\xc3\xa4t pit\xc3\xa4v\xc3\xa4t kotipaikkanaan t\xc3\xa4t\xc3\xa4 kulttuurikeskusta, joka sijaitsee Niilin Geziran saaren etel\xc3\xa4osassa l\xc3\xa4hell\xc3\xa4 Kairon keskustaa._NEWLINE_Oopperatalo on vihitty k\xc3\xa4ytt\xc3\xb6\xc3\xb6n 10. lokakuuta 1988. Rakennuskompleksin rahoitus j\xc3\xa4rjestyi Japanin lahjoittaessa varat Egyptille presidentti Hosni Mubarakin vieraillessa Japanissa huhtikuussa vuonna 1983. Rakennusty\xc3\xb6t aloitettiin toukokuussa 1985 ja rakennusty\xc3\xb6t kestiv\xc3\xa4t kolme vuotta._NEWLINE_Kairon alkuper\xc3\xa4inen oopperatalo, Khedivial-oopperatalo, tuhoutui tulipalossa vuonna 1971. Kairo oli ilman oopperataloa miltei kaksi vuosikymment\xc3\xa4 uuden oopperatalon valmistumiseen asti.'